ভূ-তাপীয় বিদ্যুৎশক্তি

ভূতাপীয় বিদ্যুৎশক্তি হল ভূ-তাপীয় শক্তি দ্বারা উৎপন্ন বিদ্যুৎশক্তি। বর্তমানে বিভিন্ন প্রযুক্তির মাধ্যমে এই ক্ষমতা অর্জন করা সম্ভব হচ্ছে। এর মধ্যে শুষ্ক বাষ্প শক্তিকেন্দ্র, আলোক বাষ্প শক্তিকেন্দ্র এবং বাইনারি চক্র শক্তিকেন্দ্র অন্যতম। বর্তমানে ভূতাপীয় শক্তির সাহায্যে ২৬টি দেশে বিদ্যুৎ উৎপাদন হচ্ছে। অন্যদিকে ভূতাপীয় তাপমাত্রা ব্যবহৃত হচ্ছে ৭০টি দেশে।

২০১৯ সাল পর্যন্ত সারা বিশ্বে প্রায় ১৫.৮ গিগাওয়াটের শক্তিকেন্দ্র রয়েছে। যার ২৮% অর্থাৎ, ৩.৫৫ গিগাওয়াটের শক্তিকেন্দ্র যুক্তরাষ্ট্রে অবস্থিত। ২০২০ সালের মধ্যে সারাবিশ্বে ১৪.৫-১৭.৬ গিগাওয়াটের শক্তিকেন্দ্র তৈরি হবে বলে আশা করা যাচ্ছে। ভূতাপীয় শক্তি সংস্থার তথ্যমতে বিশ্বে মোট সঞ্চিত ভূতাপীয় শক্তির ৬.৯ শতাংশ আমরা ব্যবহার করেছি। বিশ্বে মোট ভূতাপীয় শক্তি ৩৫ গিগাওয়াট থেকে ২ টেরাওয়াট হতে পারে। যেসকল দেশগুলো এই ভূতাপীয় শক্তি ব্যবহার করে নিজেদের ১৫ শতাংশ বিদ্যুৎ চাহিদা মেটাচ্ছে তার মধ্যে এল সালভাদর, কেনিয়া, ফিলিপাইনস, আইসল্যান্ড এবং নিউজিল্যান্ড এবং কোস্টারিকা অন্যতম।

ভূতাপীয় ক্ষমতাকে নবায়নযোগ্য শক্তির মধ্যে ফেলা যায়। কারণ এই ক্ষেত্রে যে পরিমাণ তাপ পাওয়া যায় তা পৃথিবীর মোট তাপের তুলনায় নগন্য। ভূতাপীয় শক্তিকেন্দ্রগুলো থেকে যে পরিমাণ গ্রীনহাউজ গ্যাস নিঃসরিত হয় তা কয়লা-বিদ্যুৎ কেন্দ্র থেকে অনেক কম। প্রতি কিলোও্যাট-ঘণ্টা বিদ্যুৎ-এর জন্য ভূতাপীয় শক্তিকেন্দ্রে ৪৫ গ্রাম কার্বন নিঃসরণ হয়। যা কয়লা ভিত্তিক বিদ্যুৎকেন্দ্রের তুলনায় ৫ শতাংশেরও কম।Moomaw, W., P. Burgherr, G. Heath, M. Lenzen, J. Nyboer, A. Verbruggen, 2011: Annex II: Methodology. In IPCC: Special Report on Renewable Energy Sources and Climate Change Mitigation (ref. page 10)

২০৫০ সালের মধ্যে এই ভূতাপীয় শক্তি মানুষের চাহিদার ৩-৫ শতাংশ পূরণ করবে। ২১০০ সালের মধ্যে তা ১০ শতাংশ পূরণ করবে।

 ইতিহাস 
২০শ শতাব্দীর শুরুর দিকে বিদ্যুৎ-এর চাহিদা মেটানোর জন্য নতুন কিছু চিন্তা করা শুরু হলো। ১৯০৪ সালের ৪ জুলাই ইতালির পিয়েরে গিনোরি কন্টি প্রথম ভূতাপীয় শক্তি থেকে বিদ্যুৎ উৎপাদনের চেষ্টা করেন। তিনি ৪ টি বৈদ্যুতিক বাতি জ্বালাতে সক্ষম হন।Tiwari, G. N.; Ghosal, M. K. Renewable Energy Resources: Basic Principles and Applications. Alpha Science Int'l Ltd., 2005  পরবর্তীতে, ১৯১১ সালে সেখানে বিশ্বের প্রথম বাণিজ্যিক ভূতাপীয় শক্তিকেন্দ্র স্থাপিত হয়। জাপান, বেপ্পু এবং গেসারেও পরীক্ষামূলকভাবে শক্তিকেন্দ্র নির্মাণ করা হয়। ১৯৫৮ সাল পর্যন্ত ইতালিই একমাত্র রাষ্ট্র ছিল যারা ভূতাপীয় শক্তিকে কাজে লাগিয়ে বিদ্যুৎ উৎপাদন করতো।

ইতালির পর বাণিজ্যিকভাবে নিউজিল্যান্ড ছিল দ্বিতীয় রাষ্ট্র যারা ভূতাপীয় শক্তিকে কাজে লাগিয়ে বিদ্যুৎ উৎপাদন শুরু করে। ১৯৫৮ সালে নিউজিল্যান্ডে ওয়াইরেকেই কেন্দ্র স্থাপিত হয়। এবং এই শক্তিকেন্দ্রেই সর্বপ্রথম আলোক বাষ্প প্রযুক্তি শুরু হয়।IPENZ Engineering Heritage . Ipenz.org.nz. Retrieved 13 December 2013.

যুক্তরাষ্ট্রের ক্যালিফোর্নিয়াতে প্যাসিফিক গ্যাস এবং ইলেক্ট্রিক কোম্পানি সর্বপ্রথম গেসারে ভূতাপীয় শক্তিকেন্দ্র স্থাপন করে। এসময় যে টার্বাইনটি দিয়ে কাজ শুরু করা হয়েছিল তা প্রায় ৩০ বছর টিকেছিল এবং ১১ মেগাওয়াট বিদ্যুৎ উৎপাদন করেছিল।
 শক্তিকেন্দ্রের ধরন 

অন্যান্য তাপীয় বিদ্যুৎকেন্দ্রের মতো ভূতাপীয় শক্তি কেন্দ্রও একই ভাবে কাজ করে। তবে এক্ষেত্রে কোনরকম জ্বলানি ব্যবহার করা হয় না। এখানে ব্যবহার করা হয় পৃথিবীর মধ্যখানের তাপ। এই তাপকে কাজে লাগিয়ে কোন তরলজাতীয় পদার্থ বা জলকে গরম করা হয়। এই গরম করা জল টার্বাইনকে ঘোরায়। ফলে বিদ্যুৎ উৎপন্ন হয়। পরবর্তীতে ঠান্ডা হওয়া জলকে পুনরায় তাপ দেওয়া হয়।
 খরচ 
ভূতাপীয় শক্তিকেন্দ্রে কোনরকম জ্বালানীর প্রয়োজন পড়ে না। এর ফলে জ্বালানীর জন্য কোন খরচ হয় না। কিন্তু মোট খরচ অনেক হয়ে যায়। মাটি খুড়তেই মোট খরচের অর্ধেক খরচ হয়ে যায়। এবং অনেক বেশি খনন করলেও তা ঝুকিপূর্ণ হয়ে যায়।
</ref>

 আরও দেখুন 
ভূতাপীয় তাপমাত্রা
আইসল্যান্ডে গভীর গর্ত খোড়া প্রকল্প

 তথ্যসূত্র 

বহিঃসংযোগ
Articles on Geothermal Energy 
The Geothermal Collection by the University of Hawaii at Manoa
GRC Geothermal Library

বিষয়শ্রেণী:ভূতাপীয় শক্তি
বিষয়শ্রেণী:পরিবর্তনশীল শক্তি
বিষয়শ্রেণী:শক্তি কেন্দ্র প্রযুক্তি
বিষয়শ্রেণী:টেকসই শক্তি
বিষয়শ্রেণী:ইতালীয় উদ্ভাবন